সুরবিতানের মাতৃভাষা দিবস পালন || The Daily Janakantha
Print সংস্কৃতি ডেস্ক ॥ আন্তর্জাতিক মাতৃভাষা দিবস পালন উপলক্ষে সাংস্কৃতিক সংগঠন সুরবিতানের উদ্যোগে সম্প্রতি রাজধানীর উত্তর মুগদাপাড়ায় সংগঠনের কার্যালয়ে এক আলোচনা সভা ও সাংস্কৃতিক অনুষ্ঠানের আয়োজন করা হয়। এ উপলক্ষে আয়োজিত আলোচনা অনুষ্ঠানে বক্তব্য রাখেন- প্রকৌশলী মোঃ আহমেদ হোসেন, সুরবিতানের সাধারণ সম্পাদক রুবিনা ইয়াসমিন (রুনু), সহসাধারণ সম্পাদক একেএম মোরতেজুর রহমানসহ স্থানীয় গণ্যমান্য ব্যক্তিবর্গ। আলোচনা অনুষ্ঠানে বক্তারা বাংলাভাষাকে সারাবিশ্বে ছড়িয়ে দেয়ার পাশাপাশি নতুন প্রজন্মকে এর শিকড়ের কাছে নিয়ে যাওয়ার আহ্বান জানান। আলোচনা শেষে মনোজ্ঞ সাংস্কৃতিক অনুষ্ঠানে সঙ্গীত পরিবেশন করেন সংগঠনের শিল্পীরা।